आख़िरकार योगी आदित्यनाथ ही होंगे सीएम पद के उम्मीदवार, मोदी ने मुहर लगा दी - 24 Hindi News
आख़िरकार योगी आदित्यनाथ ही होंगे सीएम पद के उम्मीदवार, मोदी ने मुहर लगा दी
पीएम नरेन्द्र मोदी ने योगी आदित्यनाथ के सीएम बनने के दावे पर मुहर लगा दी है। पीएम मोदी ने बीजेपी में उठ रहे सवालों का जवाब भी दे दिया है और बीजेपी सीएम के नाम का भी खुलासा कर दिया है , चुनाव जीतने व बहुमत मिलने के बाद योगी आदित्यनाथ को ही सीएम की कुर्सी मिलेगी।पीएम मोदी ने यूपी में बीजेपी के दो नेताओं पर विशेष ध्यान दिया है।
आरएसएस के सूत्रों की माने तो पीएम मोदी ने यह दिखाने का प्रयास किया है कि यह दोनों नेताओं के साथ वह खुद खड़े है। पीएम मोदी ने सबसे पहले केशव प्रसाद मौर्या का साथ दिया है। केशव प्रसाद मौर्या के प्रदेश अध्यक्ष बनाये जाने से बीजेपी का एक गुट नाराज हो गया था और पीएम मोदी ने उस गुट को साफ संदेश देने के लिए ही इलाहाबाद में बीजेपी का राष्ट्रीय अधिवेशन कराया था जिससे साफ संदेश जाये कि पीएम मोदी अपने प्रदेश अध्यक्ष के साथ है।
इसके बाद बीजेपी में सीएम प्रत्याशी को लेकर तमाम तरह की अटकले लग रही थी इसी बीच पीएम मोदी ने गोरखपुर में जनसभा का आयोजन करके स्पष्ट कर दिया है कि वह योगी आदित्यनाथ के साथ है। पीएम ने जिस तरह से बाबा गोरखनाथ मंदिर में दर्शन किया और वहां पर रुके थे इससे विरोधियों को संदेश गया कि पीएम खुद योगी के साथ है और बीजेपी बहुमत के साथ सरकार बनाती है तो योगी नये सीएम बनेंगे।